CELEX: 62007CA0303
Language: sk
Date: 2009-06-18 00:00:00
Title: Vec C-303/07: Rozsudok Súdneho dvora (prvá komora) z  18. júna 2009 (návrh na začatie prejudiciálneho konania, ktorý podal Korkein hallinto-oikeus — Fínsko) — konanie začaté na návrh Aberdeen Property Fininvest Alpha Oy (Sloboda usadiť sa — Smernica 90/435/EHS — Daň z príjmov právnických osôb — Rozdelenie dividend — Zrážková daň vyberaná z dividend vyplatených spoločnostiam nerezidentom, ktoré nie sú spoločnosťami v zmysle uvedenej smernice — Oslobodenie dividend vyplatených spoločnostiam rezidentom)

1.8.2009   
            
            
               SK
            
            
               Úradný vestník Európskej únie
            
            
               C 180/5
            
         Rozsudok Súdneho dvora (prvá komora) z 18. júna 2009 (návrh na začatie prejudiciálneho konania, ktorý podal Korkein hallinto-oikeus — Fínsko) — konanie začaté na návrh Aberdeen Property Fininvest Alpha Oy
   (Vec C-303/07) (1)
   
   (Sloboda usadiť sa - Smernica 90/435/EHS - Daň z príjmov právnických osôb - Rozdelenie dividend - Zrážková daň vyberaná z dividend vyplatených spoločnostiam nerezidentom, ktoré nie sú spoločnosťami v zmysle uvedenej smernice - Oslobodenie dividend vyplatených spoločnostiam rezidentom)
   2009/C 180/07
   Jazyk konania: fínčina
   
      Vnútroštátny súd, ktorý podal návrh na začatie prejudiciálneho konania
   
   Korkein hallinto-oikeus
   
      Účastník konania pred vnútroštátnym súdom
   
   Aberdeen Property Fininvest Alpha Oy
   
      Predmet veci
   
   Návrh na začatie prejudiciálneho konania — Korkein hallinto-oikeus — Výklad článkov 43, 48, 56 a 58 ES a článku 2 písm. a) smernice Rady 90/435/EHS z 23. júla 1990 o spoločnom systéme zdaňovania uplatňovanom v prípade materských spoločností a dcérskych spoločností v rozličných členských štátoch (Ú. v. ES L 225, 1990, s. 6; Mim. vyd. 09/001, s. 147) — Zrážková daň z dividend vyplatených materskej spoločnosti so sídlom v inom členskom štáte, ale oslobodenie dividend vyplatených materskej spoločnosti so sídlom v tuzemsku — Zdaniteľná osoba neuvedená v smernici o materských a dcérskych spoločnostiach — Daňový dohovor — Obmedzenie základných slobôd — Porovnateľná situácia
   
      Výrok rozsudku
   
   Články 43 ES a 48 ES sa majú vykladať v tom zmysle, že im odporuje právna úprava členského štátu, ktorá oslobodzuje od zrážkovej dane dividendy vyplácané dcérskou spoločnosťou usadenou v tomto štáte akciovej spoločnosti usadenej v tom istom štáte, ale ktorá zrážkovú daň uplatňuje na podobné dividendy vyplácané materskej spoločnosti typu investičnej spoločnosti s premenlivým kapitálom (SICAV) usadenej v druhom členskom štáte, ktorá má právnu formu, ktorú právny poriadok prvého štátu nepozná a nenachádza sa na zozname spoločností uvedených v článku 2 písm. a) smernice Rady 90/435/EHS z 23. júla 1990 o spoločnom systéme zdaňovania uplatňovanom v prípade materských spoločností a dcérskych spoločností v rozličných členských štátoch, zmenenej a doplnenej smernicou Rady 2003/123/ES z 22. decembra 2003, a ktorá je podľa právnej úpravy druhého členského štátu oslobodená od dane z príjmov.
   
      (1)  Ú. v. EÚ C 211, 8.9.2007.